armvectores/hy_wikipedia_2023 huggingface dataset:
Չակոյի ֆիլոմեդուզա

Չակոյի ֆիլոմեդուզա (լատ.՝ Phyllomedusa sauvagii), Ծառագորտերի ընտանիքի գորտ։


== Տարածվածություն ==
Տարածված են Հարավային Ամերիկայի Գրան Չակո բնաշխարհում՝ Հյուսիսային Պարագվայում, հյուսիսային Արգենտինայում, հարավարևմտյան Բրազիլիայում և արևելյան Բոլիվիայում։ Լեռներում ապրում են մինչև 1500 մետր բարձրության վրա։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Lucy Aquino, Guarino Colli, Steffen Reichle, Débora Silvano, Ismael di Tada, Esteban Lavilla 2004. Phyllomedusa sauvagii. In։ IUCN 2013. IUCN Red List of Threatened Species. Version 2013.2.
Drug problem in racing horses
Նիկոլսկոե (գյուղ, Նուրիմանովսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское, բաշկիրերեն՝ Никольский), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 679 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԿՈՆԿԱԿԱՖ-ի ոսկե գավաթ 2003 (ընտրական մրցաշար)

2003 թ. ԿՈՆԿԱԿԱՖ-ի ոսկե գավաթի եզրափակիչ մրցաշարին մասնակցելու իրավունք ավտոմատ կերպով ստացան մրցաշարի կազմակերպիչներ  Միացյալ Նահանգները և  Մեքսիկան, ինչպես նաև  Կանադան և ԿՈՆՄԵԲՈԼ-ից մրցաշարին հրավիրված հավաքականները՝  Բրազիլիան ու  Կոլումբիան։ Կենտրոնամերիկյան զոնայում երեք ուղեգրեր խաղարկվեցին UNCAF-ի ազգերի գավաթի 2003 թ. խաղարկության արդյունքներով, իսկ մրցաշարում 4-րդ տեղը զբաղեցրած թիմը ստացավ ընտրական անցումային մրցաշարին մասնակցելու իրավունք։ Կարիբյան զոնայում անցկացված ընտրական մրցաշարի արդյունքներով երկու հավաքականներ ստացան եզրափակիչ մրցաշարի ուղեգրեր, իսկ ևս երկու թիմեր ստացան ընտրական անցումային մրցաշարին մասնակցելու իրավունք։


== UNCAF-ի ազգերի գավաթ 2003 ==

Մրցաշարի արդյունքներով  Կոստա Ռիկան,  Գվատեմալան և  Սալվադորը ձեռք բերեցին 2003 թ. ԿՈՆԿԱԿԱՖ-ի ոսկե գավաթի ուղեգրեր։  Հոնդուրասը մասնակցելու էր անցումային մրցաշարին։


== Կարիբյան ընտրական զոնա ==
Կարիբյան զոնայում ընտրական մրցաշարն անցկացվեց մի քանի փուլով։ Սկզբում միմյանց հանդիպեցին առավել ցածր վարկանիշով թիմերը, ապա որակավորումն անցավ երկու խմբային փուլերով։


=== Նախնական փուլ ===
 Մոնտսերատը հրաժարվեց մասնակցությունից։


=== 1-ին փուլ ===


==== Խումբ 1 ====
 Դոմինիկան հրաժարվեց մրցաշարում հետագա մասնակցությունից։Հանդիպումների արդյունքները


==== Խումբ 2 ====
Հանդիպումների արդյունքները


==== Խումբ 3 ====
Հանդիպումների արդյունքները


==== Խումբ 4 ====
 Սուրինամը հրաժարվեց մրցաշարում հետագա մասնակցությունից։Հանդիպումների արդյունքները


=== 2-րդ փուլ ===


==== Խումբ A ====
Հանդիպումների արդյունքները

 Ճամայկան ստացավ եզրափակիչ մրցաշարի ուղեգիր, իսկ  Մարտինիկան` ընտրական անցումային մրցաշարին մասնակցելու իրավունք։


==== Խումբ B ====
Հանդիպումների արդյունքները

 Կուբան ստացավ եզրափակիչ մրցաշարի ուղեգիր, իսկ  Տրինիդադ և Տոբագոն` ընտրական անցումային մրցաշարին մասնակցելու իրավունք։


== Ընտրական անցումային մրցաշար ==
Հանդիպումների արդյունքները

 Հոնդուրասը և  Մարտինիկան ստացան եզրափակիչ մրցաշարի ուղեգրեր։


== Նայիր նաև= ==
ԿՈՆԿԱԿԱՖ-ի ոսկե գավաթ 2003


== Ծանոթություն ==


== Գրականություն ==
CONCACAF 2003 Gold Cup Technical Report Confederation of North, Central American and Caribbean Association Football; New York, USA, 2003 ԿՈՆԿԱԿԱՖ-ի պաշտոնական կայք Archived 2011-06-10 at the Wayback Machine. (անգլ.)


== Հղումներ ==
2003 թ. UNCAF-ի ազգերի գավաթը ԿՈՆԿԱԿԱՖ-ի պաշտոնական կայք(չաշխատող հղում), RSSSF-ի արխիվ (անգլ.)
2003 թ. ԿՈՆԿԱԿԱՖ-ի ոսկե գավաթի ընտրական մրցաշարը RSSSF-ի արխիվ (անգլ.)
2003 թ. ԿՈՆԿԱԿԱՖ-ի ոսկե գավաթի ընտրական և եզրափակիչ մրցաշարերը terra.com (անգլ.)
Դիվանագիտական ներկայացուցչությունների ցանկ Սիրիայում

Այս էջը ներկայացնում է Սիրիայում գտնվող դեսպանատները և հյուպատոսարանները։ Ընդամենը 68 օտարերկրյա դեսպանություն կա Սիրիայում և 5 հյուպատոսություններ Հալեպում։


== Դեսպանություներ Դամասկոսում ==
 Աֆղանստան
 Ալժիր
 Արգենտինա
 Հայաստան
 Ավստրիա
 Ադրբեջան
 Բահրեյն
 Բելառուս
 Բելգիա
 Բրազիլիա
 Բուլղարիա
 Կանադա
 Չինաստան
 Կուբա
 Կիպրոս
 Չեխիա
 Դանիա
 Եգիպտոս
 Էրիթրեա
 Ֆինլանդիա
 Ֆրանսիա
 Գերմանիա
 Հունաստան
 Վատիկան
 Հունգարիա
 Հնդկաստան
 Ինդոնեզիա
 Իրան
 Իրաք
 Իտալիա
 Ճապոնիա
 Հորդանան
 Հյուսիսային Կորեա
 Քուվեյթ
 Լիբանան
 Լիբիա
 Մալայզիա
 Մավրիտանիա
 Մարոկկո
 Նիդերլանդներ
 Նիգերիա
 Նորվեգիա
 Օման
 Պակիստան
 Պաղեստին
 Ֆիլիպիններ
 Լեհաստան
 Կատար
 Ռումինիա
 Ռուսաստան
 Սաուդյան Արաբիա
 Սերբիա
 Սլովակիա
 Սոմալի
 Հարավաֆրիկյան Հանրապետություն
 Իսպանիա
 Սուդան
 Շվեդիա
 Շվեյցարիա
 Թունիս
 Թուրքիա
 Թուրքմենստան
 Ուկրաինա
 ԱՄԷ
 Մեծ Բրիտանիա
 ԱՄՆ
 Վենեսուելա
 Եմեն


== Առաքելություններ գրասենյակներ Դամասկոսում ==
 Եվրամիություն (Պատվիրակություն)
 ՍԱԴՀ (Գլխավոր Պատվիրակություն)


== Հյուպատոսություններ Հալեպում ==
 Հայաստան (Գլխավոր Պատվիրակություն)
 Կանադա (Գլխավոր Պատվիրակություն)
 Ֆրանսիա (Գլխավոր Պատվիրակություն)
 Ռուսաստան (Գլխավոր Պատվիրակություն)
 Թուրքիա (Գլխավոր Պատվիրակություն)


== Տես նաև ==
Սիրիայի արտաքին կապեր
Սիրիայի դիվանագիտական ներկայացուցչությունների ցանկ


== Ծանոթագրություններ ==
Սոֆո Գելովանի

Սոփո Գելովանիա (სოფო გელოვანი, մարտի 21, 1984(1984-03-21), Թբիլիսի, Վրացական ԽՍՀ, ԽՍՀՄ), վրացի երգչուհի, ով 2013 թվականին Waterfall երգով, Նոդիկո Թաթիշվիլիի հետ ներկայացրել է Վրաստանը Եվրատեսիլ 2013 երգի մրցույթում և եզրափակիչ փուլում զբաղեցրել են 15-րդ հորիզոնականը։ Նա նաև ներկայացրել է Վրաստանը Երևանն է կանչում երգի մրցույթ 2012 թ.-ին։
Նետիկ նրբագեղ

Նետիկ նրբագեղ (լատ.՝ Coenagrion scitulum), նետիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
30-32 մմ երկարությամբ, բարեկազմ մարմնով, երկնագույն գունավորմամբ, մեկ զույգ նեղ, երկնագույն երկայնական զոլեր ունեցող սև վերին կրծքի մասով փոքր ճպուռ է, որի փորիկի հատվածները տարբեր լայնության սև գույնի օղակներ ունի․ 6-րդ, 7-րդ, 10-րդ հատվածները գրեթե լրիվ սև են, իսկ 8-րդ և 9-րդը՝ ամբողջությամբ երկնագույն։
Պտերոստիգման խոշոր  է։


== Տարածվածություն ==
Տարածված է Միջերկրական ծովի երկրներում՝ դեպի արևելք, մինչև Հյուսիսային Իրան, Վրաստան։ Հայաստանում միակ հայտնաբերման վայրը Ալդարա գյուղի շրջակայքն է (Սյունիքի մարզ)։


== Էկոլոգիա ==
Ապրում են կիսաանապատային գոտու տաք, երբեմն դանդաղահոս ջրավազաններում և զարգանում՝ ջրաճահճային բուսականությամբ հարուստ ջրավազաններում։ Ձվադրում են լողացող բուսականության վրա։ Թռիչքը մայիսի վերջից մինչև հուլիսի վերջը է, երբեմն շարունակվում է մինչև սեպտեմբեր, զարգացումը տևում է մեկ տարի։


== Պահպանություն ==
Հազվագյուտ, ծայրահեղ սահմանափակ արեալով, եզակի առանձնյակներով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։ Թվաքանակի փոփոխության միտումները պարզված չեն։
Վտանգման հիմնական գործոնները բացահայտված չեն։
Պահպանվում է «Արևիկ» ազգային պարկում։


== Ծանոթագրություններ ==
Ֆեոդոր Սարկիսով

Ֆեոդոր Իսայու Սարկիսով (1915, Խաս Չիֆթլիկ, Կարսի մարզ - հոկտեմբերի 8, 1944, Լիտվա), Խորհրդային Միության հերոս (նոյեմբերի 1, 1943), գվարդիայի լեյտենանտ։ ԽՄԿԿ անդամ 1938 թվականից։ Հայրենական մեծ պատերազմի սկզբին Սարկիսովը Կրասնոդարի երկրամասի Նովոկուբանսկի շրջանի Պրոնոկոպսկի գյուղի կոլտնտեսության նախագահն էր։ 1941 թվականի սեպտեմբերին կազմակերպել է աշխարհազորային հեծյալ էսկադրոն և եղել դրա քաղղեկը։ Կամավոր մեկնել է ռազմաճակատ։ 1943 թ. հոկտեմբերին, որպես 126-րդ Դորլովյան հրաձգային դիվիզիայի 366-րդ հրաձգային գնդի 3-րդ գումարտակի քաղղեկ, մասնակցել է Մելիտոպոլի ազատագրմանը, այդ մարտերում ցուցաբերած անձնական խիզախության և արիության համար արժանացել հերոսի կոչման։ Զոհվել է Մ․ Ուպին բնակավայրի համար կռիվներում։
Եվպատրիդներ

Եվպատրիդներ, տոհմական ավագանու արտոնյալ դասը հին Ատտիկայում։ Մ․թ․ա․ 594 թվականի Սոլոնի բարենորոգումների, ինչպես նաև ստրկատիրական դեմոկրատիայի զարգացման հետնանքով եվպատրիդներ զրկվեցին քաղաքացիական նախկին արտոնություններից, բայց պահպանեցին ընդարձակ հողատիրույթները։


== Տես նաև ==
Պատրիկներ
Տիգրան Պետրոսյան (ազատամարտիկ)

Անվան այլ կիրառումների համար տե՛ս՝ Տիգրան Պետրոսյան (այլ կիրառումներ)Տիգրան Հրանտի Պետրոսյան (մարտի 29, 1965 – հոկտեմբերի 1, 1992), հայ ազատամարտիկ


== Կենսագրություն ==
Ծնվել է 1965 թվականի մարտի 29-ին ՀՀ Կոտայքի մարզի Արտավազ գյուղում։ 1980 թվականին ավարտելով տեղի ութամյա դպրոցը՝ ընդունվել է Երևանի հաշվիչ մեքենաների տեխնիկում։ Ուսումնառության տարիներին Պետրոսյանների ընտանիքը տեղափոխվել է Աբովյան քաղաք՝ մշտական բնակության։ Տեխնիկումն ավարտելուց հետո Տիգրանն աշխատանքի է անցել Ս. Մերգելյանի անվան հաշվողական կենտրոնում։ 1984 թվականին զորակոչվել է խորհրդային բանակ և ծառայությունն անցկացրել Աֆղանստանի Սալանգի լեռնանցքում տեղակայված զինվորական ստորաբաժանումում, որտեղ Աֆղանստանի ղեկավարության կողմից արժանացել է բազմաթիվ պարգևների ու մեդալների։ 1987 թվականին զորացրվելուց հետո ընդունվել է Երևանի պետական համալսարանի իրավաբանական ֆակուլտետի երեկոյան բաժին։
Արցախյան շարժումը Տիգրանին ստիպում է կիսատ թողնել համալսարանական ուսումը և Աբովյանի երկրապահ ջոկատի կազմում մասնակցել հայրենիքի ազատագրմանը։ 1992 թ. «Արծիվ» մահապարտների գումարտակի կազմում մասնակցել է Արցախի ինքնապաշտպանական մարտերին։ Զոհվել է 1992 թվականի հոկտեմբերի 1-ին Բերձորում (Լաչին) մղված ռազմական գործողությունների ժամանակ։ ՀՀ պաշտպանության նախարարի 1996 թվականի դեկտեմբերի 20-ի թիվ 586 հրամանով Տիգրան Պետրոսյանը հետմահու պարգևատրվել է «1992-1994 թվականների մարտական գործողությունների մասնակից» կրծքանշանով, իսկ ՀՀ նախագահի 2002 թվականի հունիսի 1-ի հրամանագրով պարգևատրվել է «Արիության» մեդալով։ Ամուսնացած էր, ուներ մեկ որդի։


== Ծանոթագրություններ ==
(5218) Կուտսակ

(5218) Կուտսակ (անգլ.՝ Kutsak), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 9-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,351141 ա. մ., առավելագույնը մոտենում է 1,9918 ա. մ. հեռավորության վրա և հեռանում 2,7105 ա. մ.։ Արեգակի շուրջ մեկ ամբողջական պտույտ է կատարում 1316,79 երկրային օրվա ընթացքում, իր ուղեծրով շարժվելով միջինում 0,273392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5218) Կուտսակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անկշռություն

Անկշռություն, նյութական մարմնի այնպիսի վիճակ, երբ նրա վրա ազդող արտաքին ուժերը հավասարակշռում են իրար կամ բացակայում են, և կամ այդ մարմինը շարժվում է ազատ անկման արագացմամբ. այդ դեպքերում մարմինը կորցնում է կշիռը։
Տիեզերքում յուրաքանչյուր առարկա անկանոն լողում է տարածության մեջ, քանի որ այնտեղ ձգողության ուժը շատ չնչին է, այսինքն՝ գրեթե բացակայում է։ Բոլոր առարկաները դառնում են անկշիռ։ Անկշռության պայմաններում տիեզերագնացներից ոմանց ինքնազգացողությունը լավ է՝ արտակարգ ուրախ և թեթև, մյուսներինը՝ վատ, ասես անընդհատ անկման մեջ լինեն։
Սիրտն աշխատում է ավելի փոքր ծանրաբեռնվածությամբ՝ մղելով անկշիռ արյուն։ Այն հորդում է դեպի գլուխը, և մարդուն թվում է, թե իրեն գլխիվայր են շրջել։ Առանց ծանրաբեռնվածության, մկանները թուլանում են, փոքրանում են ոսկրերի չափերն ու ամրությունը։ Գիտնականները պայքարում են անկշռության վնասակար ազդեցության դեմ։ Տիեզերանավերում և ուղեծրային կայաններում ստեղծում են շարժվող վազքուղիներ, որպեսզի տիեզերագնացները կարողանան մարզել իրենց մկանները։ Փորձ է արվում ստեղծել հատուկ սարքեր, որոնցով այդ պայմաններում հնարավոր լինի ձգողականության (գրավիտացիոն) դաշտ ստեղծել։ Տիեզերագնացներին հագցնում են նաև ծանրացված կամ մկանների վրա հատուկ ճնշում գործադրող համազգեստներ։
Shine on You Crazy Diamond

«Shine on You Crazy Diamond» (հայերեն՝ «Շողա, դու խելագար ադամանդ»), բրիտանական Փինք Ֆլոյդ ռոք խմբի երգ Wish You Were Here (1975) կոնցեպտուալ ալբոմից, ալբոմը բացող և փակող երգ՝ բաղկացած 9 մասերից։ Երաժշտությունը գրվել է Ռիք Ռայթի, Դեյվիդ Գիլմորի և Ռոջեր Ուոթերսի կողմից։ Խոսքերի հեղինակն է Ռոջեր Ուոթերսը։
2011 թվականին «Shine On You Crazy Diamond»-ը զբաղեցրեց երկրորդ հորիզոնականը PopMatters կայքի «պրոգրեսիվ ռոք ժանրում 25 լավագույն երգերի» ցուցակում։


== Երգի մասին ==
Երգը նվիրված է խմբի նախկին անդամ Սիդ Բարրեթին, ով անսպասելի այցելեց ձայնագրման ստուդիա 1975 թ. հունիսի 5ին՝ Wish You Were Here ալբոմի ձայնագրության ժամանակ։ Այն իր անվանումն է տվել Pink Floyd-ի Shine On և Սիդ Բարրեթի Crazy Diamond հավաքածուներին։


== Ձայնագրամ մասնակիցներ ==
Ռոջեր Ուոթերս - բաս կիթառ, վոկալ, լրացուցիչ էլեկտրակիթառ
Դեյվիդ Գիլմոր - կիթառ, բեք վոկալ, լրացուցիչ բաս կիթառ, «EMS Synthi AKS» սինթեզատոր
Ռիք Ռայթ - ստեղնաշար և սինթեզատոր, բեք վոկալ
Նիք Մեյսոն - հարվածային գործիքներհրավիրված երաժիշտներ։Դիք Փերրի - սաքսոֆոն
Վինետտա Ֆիլդս, Քարոլինա Ուիլիամս - բեք վոկալ։
Ֆիշեն իմ Ալգոյ

Ֆիշեն իմ Ալգոյ  (գերմ.՝ Fischen im Allgäu), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 3022 մարդ (ըստ 2010 թվականի դեկտեմբերի 31-ի) Տարածքը կազմում է 13.60 կմ²։ Պաշտոնական կոդ՝ 09 7 80 121։


== Ծանոթագրություններ ==


== Արտաքին հղումներ ==
պաշտոնական կայք
Շաղատ (պատմական)

Շաղատ՝ գյուղաքաղաք պատմական Հայաստանի Սյունիք նահանգի Ծղուկք գավառում։
Շաղատ գյուղաքաղաքը հանդիսանում էր Սյունաց իշխանների իշխանանիստը, ինչպես և Սյունիքի եպիսկոպոսանիստը։ Եպիսկոպոսական աթոռն այստեղ մնաց 4-րդ դարից մինչև 8-րդ դարի վերջերը կամ 9-րդ դարի սկիզբը, այսինքն՝ մինչև այն ժամանակ, երբ Սյունիքի տեր Վասակն իր իշխանանիստը տեղափոխեց Վայոց ձորի Եղեգիս ավանը։ Հենց այդ ժամանակից սկսած Շաղատը դադարում է եպիսկոպոսանիստ լինել. դրանից շատ չանցած եպիսկոպոսական աթոռը հաստատվում է Տաթևում։
Շաղատի վարդապետներից են Սյունյաց Պետրոս եպիսկոպոսը՝ Քերթող մականանված (5-րդ դարի վերջ), Ստեփանոս Իմաստասերը և ուրիշներ։
Շաղատը մեր պատմագիրները հաճախակի կոչում են քաղաքավան։ Մինչև 9-րդ դարի սկիզբը Սյունիքի «գահագլուխ» իշխանների աթոռանիստն էր։
Պատմական Շաղատն ուներ դիրքային որոշ առավելություններ։ Նախ՝ գտնվում էր Սյունյաց աշխարհի գրեթե կենտրոնում, երկրորդ՝ նրա մոտով են անցնում Սյունիքում հայտնի երկու ճանապարհները, որոնցից մեկը տանում է Վայոց ձոր և Այրարատ, իսկ մյուսը՝ Նախիջևան և Վասպուրական։
Շաղատն ունեցել է իր բերդը, որի մնացորդներն այժմ էլ նշմարվում են Սյունիքի մարզի, նախկին Սիսիանի շրջանի Շաղատ գյուղի արևելյան մասում բարձրացող երկու բլուրների լանջին։ Հնավուրց ժամանակներում, Շաղատը գտնվում էր լճի ափին. հավանաբար, լիճը առաջացել էր Որոտան և մոտակա մի քանի գետերի միախառնումից (ինչը նաև հուշում է, որ հնում Որոտանը ավելի ջրառատ էր)։ Շաղատի թաղամասերից մեկն էլ գտնվում էր լճափին։ Սակայն միջնադարում լիճը զգալիորեն ճահճացել էր (հավանաբար բնակլիմայական պայմանների փոփոխման արդյունքում), իսկ հետագայում այն անհետացավ։


== Տես նաև՝ ==
Ծղուկք


== Աղբյուրներ ==
Ստորջրյա պատերազմ

Ստորջրյա պատերազմ, պայմանական տերմին, որն արտահայտում է սուզանավերի ռազմական գործողությունները։ Ստորջրյա պատերազմը լայնորեն կիրառվել է առաջին և Երկրորդ համաշխարհային պատերազմների ժամանակ։ Առաջին համաշխարհային պատերազմի տարիներին առևտրական նավատորմին սուզանավերի պատճառած վնասը 14 միլիոն բրուտո-ռեգիստրային տ (1 ռեգիստրային տ=2,83 մ3) է, և խորտակվել է 193 ռազմանավ։ Հակառակ միջազգային իրավունքների նորմերի, Գերմանիան սուզանավերն օգտագործում էր ոչ միայն հակառակորդի ռազմանավերի, այլև հակառակորդի և չեզոք պետությունների առևտրական նավերի դեմ։ Պատերազմից հետո Ստորջրյա պատերազմներն արգելելու հարցը քննարկվել է Վաշինգտոնի (1921-1922), Լոնդոնի (1930, 1936) կոնֆերանսներում։ Վաշինգտոնի 1921-1922 թվականների կոնֆերանսում Մեծ Բրիտանիան հանդես եկավ պատերազմում սուզանավերի կիրառման դեմ, սակայն առաջարկությունը չընդունվեց։ Դեմ քվեարկողների թվում էր նաև ԱՄՆ։ 1936 թվականին ԱՄՆ, Մեծ Բրիտանիան (ներառյալ Դոմինիոններն ու Հնդկաստանը), Ֆրանսիան, Իտալիան և Ճապոնիան ստորագրեցին լոնդոնյան արձանագրությունը, որով սահմանվում էին առևտրական նավերի նկատմամբ սուզանավերի գործողությունները պատերազմի ժամանակ։ Արձանագրությանը միացել են ԽՍՀՍ (1937), Բելգիան, Նիդերլանդները, սկանդինավյան պետությունները, Գերմանիան և այլն։ Երկրորդ համաշխարհային պատերազմի տարիներին առևտրական նավերի ընդհանուր կորուստը կազմել է 22 միլիոն բրուտո-ռեգիստրային տ, և խորտակվել է շուրջ 400 ռազմանավ։ Ֆաշիստական Գերմանիան և ճապոնիան բազմիցս խախտել են Ստորջրյա պատերազմի վերաբերյալ կանոնները։
Ալֆա և Օմեգա 2։ Տոնական ոռնոցի արկածները

«Ալֆա և Օմեգա 2։ Տոնական ոռնոցի արկածները» ամերիկյան համակարգչային անիմացիոն արկածային ֆիլմ, կատակերգության տարրերով, որը նկարահանվել է 2013 թվականին, ռեժիսոր Ռիչարդ Ռիչի կողմից։ Այն «Ալֆա և Օմեգա։ Ժանիքավոր եղբայրություն» անիմացիոն ֆիլմի ուղղակի շարունակությունն է և համանուն ֆրանշիզայի երկրորդ մասը։ Սկզբում մուլտֆիլը նախատեսված է եղել մեծ էկրաններին մեծամասշտաբ վարձույթի համար, սակայն անհաջող խրոնոմետրաժի պատճառով որոշվում է թողարկել այն direct-to-video ձևաչափով։


== Սյուժե ==
Գրիզլին հարձակվում է Ստինկի, Կլաուդետտա և Ռանտա գայլուկների վրա, բայց ավազակ գայլերը ծեծում են արջին։ Ավազակներին հանձնարարված էր գողանալ գայլի ձագերին, սակայն այս իրադարձություններից հետո նրանք կարողանում են գողանալ միայն Ռանտային, որը ողջ ընթացքում նստած էր ծառին։ Դեպքից հետո Ստինկը և Կլաուդիետտան ամեն ինչ պատմում են Քեյթին ու Համֆրիին և իրենց բարեկամներին։ Ընտանիքը շտապում է գտնել Ռանտին, և Քեյթը տեսնում է, որ գայլ-ավազակները Ջասպեր այգու հարավային կողմով փախչում են սարեր։ Որոնումների հաջորդ օրը Քեյթն ու Համֆրին հանդիպում են Մարսելին և Պէդդիին, ինչպես նաև` մոլորված գրիզլի արջին, որը փնտրում էր իր մորը։ Համֆրին միանգամից թույլ չի տալիս գրիզլիին իրենց հետ գալ։ Հասնելով սարերին` Քեյթն ու Համֆրին և իրենց բարեկամները որոշում են վերցնել Ռանտին, մինչ Համֆրին կշեղեր գայլ-ավազակներին, և վերցնելով Ռանտին` նրանք փախչում են դեպի մարդկանց ճանապարհներ։ Նրանց մյուս բոլոր բարեկամները մնում են, որպեսզի պահեն գայլ-ավազակներին։ Նրանց օգնության է գալիս կորած գրիզլի արջուկի ընտանիքը։ Հասնելով ավտոլիցքավորման կայարան և տեսնելով Մաքսին (որսորդը, որին նրանք արդեն հանդիպել էին)` գայլերի ընտանիքը թաքնվում է աղբարկղերի հետում, սպասելով, որ Մաքսն առաջվա պես կկրակի։ Տեսնելով Քեյթին ու Համֆրիին և նրանց ձագուկներին` Մաքսը որոշում է այս անգամ բարի լինել։ Նա նրանց անվճար սնունդ է տալիս և դուռը բաց է թողնում, իսկ ինքը հեռանում է։ Ֆիլմը վերջանում է նրանով, որ Քեյթն ու Համֆրին որոշում են ձմռանն այնտեղ մնալ։ Համֆրիի վերջին արտահայտությունից հասկանալի է դառնում` որտեղ ընտանիքն է, այնտեղ էլ տունն է։


== Հնչյունավորում և կերպարներ ==


== Քննադատություն ==
Ֆիլմը հիմնականում տարաբնույթ արձագանքների է արժանացել քննադատների կողմից։ Բարձր են գնահատվել ֆիլմի սյուժեն, հումորը, երկխոսությունները, հնչունավորումը, բայց քննադատվել է ֆիլմի անիմացիայի որակը։


== Շարունակություն ==
2014 թվականի մարտի 4-ին DVD ձևաչափով թողարկվել է «Ալֆա և Օմեգա 3։ Մեծն գայլերի խաղեր» ֆիլմը, որը ևս չի ցուցադրվել մեծ էկրաններին։ 2014 թվականի հոկտեմբերի 31-ին լույս է տեսել ֆիլմի 4-րդ՝ «The Legend of the Saw-Toothed Cave» վերնագրոց մասը։ 5-րդ մասը թողարկվել է 2015 թվականի ամռանը` ստանալով «Family Vacation» անվանումը։


== Ծանոթագրություններ ==
Օբուխովեց (գետ)

Օբուխովեց (ռուս.՝ Обуховец), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ցարյովա գետի աջ ափում՝ 10 կմ հեռավորության վրա։ Գետի երկարությունը 12 կմ է։ Ակունքը գտնվում է ճահճուտներում, Տոտմից 18 կմ հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008190
Հիդրոլոգիական ուսումնասիրությունների կոդը - 103000819
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եկատերինա Յոսիֆովա

Եկատերինա Յոսիֆովա (բուլղար․՝ Екатерина Петрова Йосифова, հունիսի 4, 1941(1941-06-04), Կյուստենդիլ, Բուլղարիա - օգոստոսի 13, 2022(2022-08-13)), բուլղարացի մանկավարժ, լրագրող և բանաստեղծ։


== Կենսագրություն ==
Եկատերինա Յոսիֆովան ծնվել է 1941 թվականի հունիսի 4-ին, Բուլղարիայի Կյուստենդիլ քաղաքում։ Սովորել է Սոֆիայի համալսարանի ռուսական բանասիրության ֆակուլտետում։ Յոսիֆովան Կյուստենդիլի ավագ դպրոցում աշխատել է որպես ուսուցչուհի, իսկ որոշ ժամանակ անց աշխատել է որպես թերթի խմբագիր։
1969 թվականին հրապարակում է «Kuso putuvane» (Կարճ ճամփորդություն) ստեղծագործությունը, իսկ 1972 թվականին՝ «Noshtem ide vyatur» (Քամին գալիս է գիշերով)։ Եկատերինան շուտով դառնում է Struma գրական ամսագրի գլխավոր խմբագիրը։
Նրա աշխատանքները թարգմանել են անգլերեն, և լույս տեսել մի շարք անթոլոգիաներում.

Սևի ծովի վրայի պատուհանները (1992)
Կավը և աստղերը (1992)
Ալիքների բազմաթիվ ձայները (1993)
Ժամանակակից պոեզիայի ծաղկաբանությունը։Իվան Նիկոլովի մրցանակի դափնեկիր է։


== Աշխատանքներ ==

1969 – Късо пътуване (Կարճ ճանապարհորդություն)
1972 – Нощем иде вятър (Քամին գալիս է գիշերով)
1978 – Посвещение (Ձոն)
1983 – Къща в полето (Տունը դաշտում)
1987 – Имена (Անուններ)
1993 – Подозрения (կասկածանքներ)
1994 – Ненужно поведение (անիմաստ վարք)
1998 – Малко стихотворения (Մի քանի պոեմներ)
2001 – Нищо ново (100 стихотворения) (Ոչ մի նոր բան. 100 պոեմներ)
2004 – Нагоре надолу (Վեր ու վար)
2006 – Ръце (Ձեռքեր)
2010 – Тази змия (Այս օձը)
2014 – Тънка книжка


== Ծանոթագրություններ ==


== Աղբյուրներ ==
Борис Роканов, Екатерина Йосифова - литературна анкета. Пловдив։ Жанет 45, 2001.
Екатерина Йосифова в българската литература и култура. Изследвания, статии, есета. Съставител Пламен Дойнов. Библиотека „Личности“. София։ Кралица Маб, 2011. ISBN 978-954-533-111-4.
Николай Трайков. Разговори с Екатерина Йосифова. Поредица „Очи в очи“. Книга 1. София։ Кралица Маб, 2014. ISBN 978-954-533-135-0.
Биобиблиографски указател на сайта на Регионална библиотека „Емануил Попдимитров", Кюстендил Archived 2012-12-31 at Archive.is
Ռոբերտ Այվազյան

Ռոբերտ Երվանդի Այվազյան (մարտի 5, 1945(1945-03-05), Վաղարշապատ, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1964 թվականին ավարտել է Երևանի գեղարվեստի ուսումնարանը, 1969 թվականին՝ Երևանի գեղարվեստա-թատերական ինստիտուտը։
1970-1981 թվականներին եղել է Էջմիածնի մանկական նկարչական դպրոցի հիմնադիր-տնօրեն։ 1977-1981 թվականներին դասավանդել է Երևանի գեղարվեստա-թատերական ինստիտուտում։
Ստեղծել է կոմպոզիցիաներ՝

«Բաժանում», ՀԼԿԵՄ մրցանակ՝ 1973Դիմանկարներ՝

Էլեոնորա, 1975
«էլմիրա Աղաբաբյանի դիմանկարը», 2002Գեղանկարներ, խճանկարներ՝

«Երաժշտություն», 1973
«Գիր և գիրք», 1988Բարձրաքանդակներ՝

«Ռիթմ», 1973Վիտրաժներ՝

«Տարվա եղանակները», 1989-1990
12 կոմպոզիցիա, Սլավուտիչ, Ուկրաինա, «Զարգացում», 2001-2002, «Վահագն Հովնանյան» հիմնադրամի 1-ին մրցանակՁևավորել է Արամ Խաչատրյանի «Գայանե» (1971, Երևանի, 1972, Վորոնեժի օպերայի և բալետի թատրոններ), Ալեքսանդր Պրոկոֆևի «Մոխրոտը» (1998, Երևանի օպերայի և բալետի թատրոն) բալետները։


== Ծանոթագրություններ ==


== Արտաքին հղումներ ==
Ռոբերտ Այվազյան
Մանրաթելերի գործարան (Վանաձոր)

Մանրաթելերի գործարան (Վանաձոր), խորհրդային շրջանի թեթև արդյունաբերական ձեռնարկություն ՀՀ Լոռու մարզկենտրոն Վանաձորում (նախկինում՝ Կիրովական)։


== Հիմնադրում ==
Հիմնադրվել է 1962 թվականին։ Թողարկում էր տարբեր տեսակի մանրաթելեր։ 


== Հումք ==
Հումքը ստանում էր Երևանի «Պոլիվինիլացետատ» գործարանից, մասամբ՝ Կանադայից։ Ուներ քիմիական, մանման, ոլորման, տեսակավորման, ծավալային թելի արտադրամասեր։ 


== Արտադրանքի առաքում ==
Գործարանի արտադրանքն առաքվում էր ԽՍՀՄ 30 քաղաք։ 1974-1976 թվականներին մասնակցել էր Լայպցիգի, Սան Պաուլոյի, Բուխարեստի, Բուենոս Այրեսի միջազգային տոնավաճառներին և ցուցահանդեսներին։ 


== Պարգևներ ==
1972 թվականին պարգևատրվել էր «Հոբելյանական պատվոնշան» շքանշանով։ 1976 թվականին ԽՍՀՄ-ում առաջին անգամ արտադրել էր սիգարետների ֆիլտրերի ացետատային ժապավեն, որի հիմնական սպառողը «Հայծխախոտարդ»-ի Երևանի ծխախոտի ֆաբրիկան էր։
Իտու

Իտու (պորտ.՝ Itu), հին և պատմական քաղաքային շրջան Բրազիլիայի Սան Պաուլու նահանգում։ Մտնում է Սան Պաուլուի մարզի Սորոկաբայի գավառի մեջ։ 2015 թվականի մարդահամարի տվյալներով բնակչությունը կազմում է 167 095 մարդ։ Զբաղեցնում է 639,981կմ² տարածք։ Բնակչության խտությունը 243,9 մարդ/կմ² է։ Տեղացիները քաղաքն անվանում են Ituano։


== Պատմություն ==
Իտուն 1610 թվականին հիմնադրել է պորտուգալացի Դոմինգոս Ֆերնանդեսը։ 1657 թվականին այն ստացել է գյուղի կարգավիճակ։ 1822 թվականին մտել է Բրազիլիայի կազմի մեջ։ Քաղաք է դարձել 1843 թվականին։


== Աշխարհագրություն ==
Քաղաքը գտնվում է մերձարևադարձային կլիմայական գոտում։ Միջին ջերմաստիճանը 16°-ից 22° է (սելսիուս)։ Ամառը տաք է և չոր, ձմեռը՝ չափավոր ցուրտ և չոր։


== Բնակչություն ==


== Քույր քաղաքներ ==
Իտուի քույր քաղաքներն են․

 Սալտու, Բրազիլիա
 Շամբերի, Ֆրանսիա


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Անգլերեն թարգմանված կայք
(պորտուգալերեն) Itu´s Portal
(պորտուգալերեն) Government Site
(պորտուգալերեն) Itu on citybrazil.com.br Archived 2006-05-26 at the Wayback Machine.
Պիերա

Պիերա (իսպ.՝ Piera), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Անոյա շրջանում։ Տարածքը կազմում է 57.11 կմ2։ Բնակչությունը՝ 14576 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2014-12-22 at the Wayback Machine.
Պաուլո Ռոբերտո Ֆալկաո

Պաուլո Ռոբերտո Ֆալկաո (պորտ.՝ Paulo Roberto Falcão, հոկտեմբերի 16, 1953(1953-10-16), Abelardo Luz, Սանտա Կատարինա, Բրազիլիա), բրազիլացի նախկին ֆուտբոլիստ և մարզիչ։ Հանդես է եկել Բրազիլիայի հավաքականում և եղել է թիմի ավագը։ Կրկնակի անգամ ճանաչվել է Բրազիլիայի լավագույն ֆուտբոլիստ։ Կարիերան ավարտելուց հետո աշխատել է որպես մարզիչ, ինչպես նաև որպես ֆուտբոլային մեկնաբան Rete Globo հեռուստաընկերությունում։ Հանդիսանում է ՖԻՖԱ 100-ի անդամ։


== Կենսագրություն ==
Պաուլո Ռոբերտո Ֆալկաոն համարվում է Ռոմայի «Փառքի Սրահի» 11 ֆուտբոլիստներից մեկը։


== Նվաճումներ ==


=== Ակումբային ===
 Ինտերնասիոնալ

Լիգա Գաուշու՝ (7) 1971, 1972, 1973, 1974, 1975, 1976, 1978
Սերիա A (Բրազիլիա)՝ (3) 1975, 1976, 1979 Ռոմա

Իտալիայի գավաթակիր՝ (2) 1980-81, 1983-84
Իտալիայի չեմպիոն՝ (1) 1982-83 Սան Պաուլո

Լիգա Պաուլիստա՝ (1) 1985


=== Անհատական ===
Բրազիլիայի Ոսկե գնդակի լավագույն թիմ կազմում՝ (3) 1975, 1978, 1979
Բրազիլիայի Ոսկե գնդակի դափնեկիր՝ (2) 1978, 1979
Աշխարհի առաջնության արծաթե գնդակ (1)՝ 1982
Աշխարհի առաջնության լավագույն թիմի կազմում՝ 1982
Եվրոպայի տարվա ֆուտբոլիստ՝ 1982, 1983
ՖԻՖԱ 100
Զաբրոդի (գյուղ, Ռատնովի շրջան)

Անվան այլ կիրառումների համար տե՛ս՝ ԶաբրոդիԶաբրոդի (ուկրաիներեն՝ Заброди), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1600 թվականին։
2001 թվականի տվյալներով Զաբրոդի գյուղում բնակվում էր 853 մարդ։ Բնակավայրը զբաղեցնում է 2157 կմ² տարածք։ Բնակչության խտությունը կազմում էր 395,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարկին (այլ կիրառումներ)

Կարկին, կարող է վերաբերել՝

Կարկին - շրջան գծելու համար նախատեսված գործիք
Կարկին - համաստեղություն երկնքի հարավային կիսագնդում
Պամյատ Կոմմունարով (ավան, Ժովտնևի շրջան)

Պամյատ Կոմմունարով (ուկրաիներեն՝ Память Комунарів), ավան Ուկրաինայի Նիկոլաևի մարզի Վիտովսկի շրջանում։ Հիմնադրվել է 1957 թվականին։
2001 թվականի տվյալներով Պամյատ Կոմմունարով ավանում բնակվում էր 728 մարդ։ Բնակավայրը զբաղեցնում է 0,58 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (207701-207800)

Աստերոիդների ցանկ (207601-207700)  • Աստերոիդների ցանկ  • Աստերոիդների ցանկ (207801-207900)
 Աստերոիդների ցանկ (207601-207700)  • Աստերոիդների ցանկ  • Աստերոիդների ցանկ (207801-207900)
Գոմիկ (Ալաշկերտի գավառ)

Անվան այլ կիրառումների համար տե՛ս՝ Գոմիկ (այլ կիրառումներ)Գոմիկ, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Խամուր և Դութաղ գյուղերի միջև։


== Բնակչություն ==
1878 թվականին ուներ 8 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մատինո (այլ կիրառումներ)

Մատինո, կարող է վերաբերել՝

Մատինո - քաղաք Իտալիայում
Մատինո - գյուղ Ռուսաստանի Տվերի մարզի Կաշինսկի շրջանի կազմում
Սան Ժոան դե լես Աբադեսես

Սան Ժոան դե լես Աբադեսես (վրաց.՝ Sant Joan de les Abadesses), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Րիպոլես շրջանում։ Տարածքը կազմում է 53,7 կմ²։ Բնակչությունը՝ 3529 մարդ (2010 թվականի տվյալներով)։


== Արտաքին հղումներ ==
Պաշտոնական կայք
Информация Правительства Каталонии Archived 2008-04-15 at the Wayback Machine.
Informació de l'Institut d'Estadística de Catalunya
Պորտու Ակրի

Պորտու Ակրի (պորտ.՝  Porto Acre), համայնք Բրազիլիայում՝ Ակրի նահանգի կազմում։ Գտնվում է Վալի դու Ակրիի ագլոմերացիայի մարզում։ Մտնում է Ռիու Բրանկուի գավառի կազմի մեջ։ Բնակչությունը կազմում է՝ 13 716 մարդ՝ 2007 թվականի տվյալներով։ Գրավում է 2984,643 կմ2 տարածք։ Տարածքի խտությունը՝ 4,6 մարդ/կմ2։
Մալոե (գյուղ, Ռոմնիի շրջան)

Մալոե (ուկրաիներեն՝ Мале), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Մալոե գյուղում բնակվել է 99 մարդ։


== Աշխարհագրական դիրք ==
Մալոյե գյուղը գտնվում է Չերվոնոգվարդեյսկոյե գյուղից 0,5 կմ հեռավորության վրա և Զինովո, Զելենի Գայ (Նեդրիգայլովսկի շրջան) և Պերեկոր (Նեդրիգայլովսկի շրջան) գյուղերից մինչև 2 կմ հեռավորության վրա։ Գյուղի միջով հոսում է առվակ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլշոե Բունկովո

Բոլշոե Բունկովո (ռուս.՝ Большое Буньково), գյուղ Ռուսաստանի Մոսկվայի մարզի Նոգինսկի շրջանի կազմում։
Բնակչությունը 2005 թվականին գրանցված տվյալներով կազմում էր 2941 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերդի ձոր (ձոր)

Բերդի ձոր, ձոր Արևմտյան Հայաստանում, Խարբերդի նահանգի Չմշկածագի գավառակի Պարտիզակ գյուղում։


== Ծանոթագրություններ ==
Կվինտետ

Կվինտետ (իտալերեն՝ quintetto, լատ.՝ quintus՝ հինգերորդ), հնգյակ, հինգ երաժիշտ-կատարողներից (նվագողներ կամ երգիչներ) բաղկացած անսամբլ։ Ընդգրկվող գործիքները լինում են միասեռ (օրինակ՝ լարային աղեղնավոր) և խառը (օրինակ՝ լարայինները կլառնետի կամ դաշնամուրի հետ)։

Կվինտետ է անվանվում նաև հինգ գործիքի կամ ձայնի համար նախատեսված երաժշտական ստեղծագործությունը, համանման կվարտետին։
(21742) Ռաշելսքոթ

(21742) Ռաշելսքոթ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21742) Ռաշելսքոթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլսկոե (գյուղ, Սապոժկովսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Ռյազանի մարզի Սապոժկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միխեյկովո (գյուղ, Յարցևսկի շրջան)

Անվան այլ կիրառումների համար տե՛ս՝ ՄիխեյկովոՄիխեյկովո (ռուս.՝ Михейково), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 1168 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերովբե Պենկլյան

Սերովբե Հակոբի Պենկլյան (1838, հունիսի 29, Կ․ Պոլիս - 1903, փետրվարի 28, Ալեքսանդրիա, այլ տվյալներով՝ 1835-1900), հայ դերասան, ոեժիսոր, թատերական գործիչ։


== Կենսագրություն ==
Սովորել է Բերայի ազգային երկսեռ վարժարանում։ Բեմական գործունեությունն սկսել է 1857 թվականին։ 1861 թվականից մասնակցել է «Արևելյան թատրոնի» ներկայացումներին, 1863 թվականից հանդես եկել Ս․ Էքշյանի (Զմյուռնիա) և այլ թատերախմբերում, 1868 թվականից՝ Հակոբ Վարդովյանի «Օսմանյան թատրոնում»։ 1878 թվականին կազմակերպել է պրոֆեսիոնալ օպերետային խումբ, որը բեմադրել է հայկական և թարգմանական օպերետներ։ խմբում հանդես են եկել Սիրանույշը, Գարագաշյան քույրերը, Մարտիրոս Մնանկյանը, Դավիթ Թրյանցը, Դ․ Շիրինյանը, Մ․ Չափրաստը և ուրիշներ։ Սերովբե Պենկլյան Թատերախումբը հյուրախաղերով այցելել է Թուրքիայի, Հունաստանի, Եգիպտոսի մի շարք քաղաքներ։ Լավագույն դերերից են՝ Բել (Ռ․ Սետեֆճյանի «Հայկ դյուցազն»), Մերզուկ (Շ․ Լեկոքի «Ժիրոֆլե-ժիրոֆլյա»), Արիֆ, Հոր-հոր աղա (Տիգրան Չուխաճյանի «Արիֆ», «Լեբլեբիջի Հոր-հոր աղա»), Շապուհ (Մ․ Պեշիկթաշլյանի «Արշակ Բ», բեմ․ Սերովբե Պենկլյանի, 1899, Փարիզ)։
Մանդրակա ջրվեժ

Մանդրակա ջրվեժ, փոքր ջրվեժների խումբ Մանդրակա գետի վրա, Մադագասկարի մայրաքաղաք Անտանանարիվոյից մոտ 65 կիլոմետր հեռավորության վրա։ Նրանց բոլորի ընդհանուր բարձրությունը ընդամենը 30 մետր է։
Ջրվեժի ջուրն օգտագործվում է Մանդրակայի հիդրոէլեկտրակայանի համար, իսկ Մանդրակայի էլեկտրակայանին ջուր մատակարարվում է Մանթասոայի կողմից դեռևս 1956 թվականից։


== Ծանոթագրություններ ==


== Արտաքին հղումներ ==
Նովայա Գրիգորովկա (ավան, Մոգիլյով-Պոդոլսկիի շրջան)

Նովայա Գրիգորովկա (ուկրաիներեն՝ Нова Григорівка), ավան Ուկրաինայի Վիննիցայի մարզի Մոգիլյով-Պոդոլսկիի շրջանում։
2001 թվականի տվյալներով Նովայա Գրիգորովկա ավանում բնակվում էր 131 մարդ։ Բնակավայրը զբաղեցնում է 0,661 կմ² տարածք։ Բնակչության խտությունը կազմում էր 198,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կալնիկ (այլ կիրառումներ)

Կալնիկ, կարող է վերաբերել՝

Կալնիկ - գյուղ, Ուկրաինայի Անդրկարպատյան մարզի Մուկաչևոյի շրջանում
Կալնիկ - գյուղ, Ուկրաինայի Վիննիցայի մարզի Իլինեցկոեի շրջանում
Էքինջիօղլու

Էքինջիօղլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
1882 թվականի Լինցի ծրագիր

1882 թվականի Լինցի ծրագիրը քաղաքական պլատֆորմ էր, որը կոչ էր անում Ավստրիայի պետության լիակատար գերմանականացման։ Այն ստեղծվել էր ի պատասխան Ավստրո-Հունգարական երկակի միթապետության շրջանակներում սլավոնացիների տնտեսական, սոցիալական և քաղաքական դիրքերի ամրապնդման։ Ծրագրի ստեղծողները վախենում էին, որ սլավոնացիները առաջ կանցնեն միապետությունում գերմանական տարրին։


== Կազմողներ ==
Լինցի ծրագիրը կազմվել է ավստրիացի հինգ մտավորականների կողմից, որոնք գերմանական ծագում ունեին։ Նրանք են՝ 

Վիկտոր Ադլերը, հրեա բժիշկ, սոցիալիստ և Ավստրիայում Սոցիալ-դեմոկրատական կուսակցության  հիմնադիրը։ Նա սկզբից կապված է եղել գերմանական լիբերալ ազգայնական շարժման հետ, այնուհետև դարձավ Ավստրիայի աշխատավորների դասի ակտիվիստ,
Գեորգ Շոներեր, քաղաքական գործիչ, որը սկսեց որպես լիբերալ գերմանացի ազգայնական, սակայն ավելի ուշ տարիքում, դարձել է առաջատար հակասեմիտիտ և աջակցում էր պան-գերմանական գաղափարախոսությանը,
Ռոբերտ Փաթթաի, փաստաբան,
Հենրիխ Ֆրիեդյունգ, հրեա պատմաբան,
Էնգելբերթ Փերներսթորֆեր, գրող և հետագայում սոցիալիզմի ակտիվիստ։


== Մանիֆեստ ==
Ծրագրի հիմնադիրների նպատակն էր ստեղծել գերմանացիներով գերակշիռ ավստրիական պետություն։ Նրանք առաջարկում էին Հունգարիային զիջել Գալիցիայի, Բուկովինայի և Դալմաթիայի շրջանները կամ շրջաններին տրամադրել ինքնավարություն, և նրանք ցանականում էին, որ Ավստրիայի հարաբերությունները Հունգարիայի հետ կրեն միայն անձնական բնույթ, առանց վարչական կամ օրենսդրական հետևանքների։ Բացի այդ, գերմաներենը պետք է դառնար Ավստրիայի պաշտոնական լեզուն, և նախատեսվող Մաքսային միությունը, որը ավելացվելու էր միապետության սահմանադրության մեջ, կապահովեր Գերմանական կայսրությունում կապերի ամրապնդումը։
Այս առաջարկությունը ավելի շուտ հռետորական էր, քան քաղաքական։ Ծրագիրը ստեղծողների հուզական հակումները լավ ներկայացված են իրենց մանիֆեստի հետևյալ հատվածում՝

"Մենք բողոքում են բոլոր այն փորձերի դեմ, որոնք ուղղված են Ավստրիան վերածել սլավոնական պետության։ Մենք կշարունակենք խթանել, որպեսզի գերմաներենը դառնա պետական լեզու և դեմ կհանդիսանանք ֆեդերալիզմի հետագա ընդլայմանը․․․ Մենք Գերմանիայի հետ դաշինքի և արտաքին քաղաքականություն ունենալու կողմնակիցներն ենք, որին հաջորդելու է կայսրությունը» (Հռոմ, 512)։

Ի վերջո, Ադլերը և մյուսները ցանկանում էին, որ Ավստրիան գոյություն ունենա Հաբսբուրգյան Միապետությունից առանձին, որը վերահսկում էր այդ ժամանակ կենտրոնական Եվրոպայի շատ տարածքներ։ Փոխարենը նրանք ցանկանում էին, որ հնարավորինս Ավստրիան մոտենա Գերմանիային։


== 1882 թվականից հետո ==
Իր ստեղծումից հետո Լինցի Ծրագիրը երբեք որևէ քաղաքական շրջանակում չի ստացել աջակցություն։ Բացի այդ, ծրագիրը մշակողներն էլ հեռացան ծրագրից։ Դա մեծ մասամբ պայմանավորված էր Շոներերի հակասեմիտական հակումներով, որոնք ժամանակի ընթացքում սկսեցին ասոցացվել ծրագրի հետ։


== Աղբյուրներ ==
Roman Eric (2003)։ Austria-Hungary and the Successor States: A Reference Guide from the Renaissance to the Present։ New York: Facts on File, Inc.։ էջեր 385, 512, 551 
Brook-Sheperd Gordon (1996)։ The Austrians: A Thousand-Year Odyssey։ New York: Carroll & Graf Publishers, Inc.։ էջեր 95–96
Աբխազիայի դիվանագիտական ներկայացուցչությունների ցանկ

Աբխազիայի դիվանագիտական ներկայացուցչությունները, բարձրագույն դիվանագիտական ներկայացուցչություններ են այլ երկրների տարածքում։ 2008 թ-ից սկսած Աբխազիան` որպես անկախ պետություն ճանաչել են ՄԱԿ-ի անդամ 7 երկրներ` Ռուսաստանը, Վենեսուելան, Տուվալուն, Կիրիբատին, Նիկարագուան, Վանուատուն և Նաուրուն։ Աբխազիան ունի երկու դեսպանատուն՝ Մոսկվայում և Կարակասում։


== Եվրոպա ==
 Մոսկվա, Ռուսաստան


== Ամերիկա ==
 Կարակաս, Վենեսուելա (դեսպանատուն սկսած 2010 թ-ի օգոստոսի 12-ից)Բացի դրանից ոչ-պաշտոնական ներկայացուցչություններ ունի Բուլղարիայում, Գերմանիայում, Իտալիայում, Թուրքիայում, Հունաստանում, Սիրիայում, Մերձդնեստրում, Ֆիջիի, Սան Մարինոյում, Մեծ Բրիտանիայում, Հյուսիսային Կորեայում և Չիլիում։ 2013 թ-ին սպասվում է հյուպատոսարանի բացում նաև Հայաստանում։


== Ծանոթագրություններ ==
Օյեմ

Օյեմ (ֆր.՝ Oyem), քաղաք Գաբոնում, Վոլե-Նտեմ նահանգի և Վոլե դեպարտամենտի վարչական կենտրոնը։ Գտնվում է նահանգի հյուսիսում՝ Նտեմ գետի ափին։


== Աշխարհագրություն ==
Քաղաքը գտնվում է մոտ 910 մ բարձրությամբ սարահարթի վրա։ Քաղաքը շրջակա գյուղատնտեսական տարածքների վարչական և տրանսպորտային կենտրոնն է։ Օյեմը գտնվում է Գաբոնի մայրաքաղաք Լիբրևիլից 411 կմ հեռավորության վրա։


== Պատմություն ==
Օյեմն անվանվել է քաղաքի մերձակայքում աճած մեծ ծառի պատվին։ 1990-ականներին Խաղաղության կորպուսի մի քանի կանայք բռնաբարվեցին և սպանվեցին, ինչը կասկածներ առաջացրեց տարածաշրջանի անվտանգության վերաբերյալ։ 2004 թվականի մարտին քաղաքը պաշարել են կատաղած շները, որոնք սպանել են երեք բնակիչների։ Քաղաքի իշխանությունները ստիպված գնդակահարել են 50 թափառող շներին։
2004 թվականի հոկտեմբերին Օյեմը տուժել է ջրի պակասից և էլեկտրաէներգիայի անջատումից։ Նույն թվականի դեկտեմբերին տիֆի բռնկում եղավ, որը տարածվեց Հյուսիսային Գաբոնում։ Օյեմում գրանցվել է մոտ 50 դեպք։


== Տնտեսություն ==
Օյեմում աճեցվող հիմնական մշակաբույսերն են կակաոն և սուրճը։ Դրանք ավտոմոբիլային ճանապարհով առաքվում են Կամերունի, Կրիբիի և Դուալայի նավահանգիստներ, որտեղից արտահանվում են այլ երկրներ։ Այստեղ րտադրում է նաև կաուչուկ և կարտոֆիլ։


== Ծառայություններ ==
Քաղաքն ունի հիվանդանոց, երկու եկեղեցի, գյուղատնտեսական դպրոց, հանրակրթական միջնակարգ դպրոց և մաքսատուն։


== Կլիմա ==


== Ժողովրդագրություն ==


== Քույր քաղաքներ ==
 Կլերմոն-Ֆերան, Ֆրանսիա


== Ծանոթագրություններ ==


== Արտաքին հղումներ ==
«MSN Map»  (չաշխատող հղում)
Գետիկվանք (գետակ)

Անվան այլ կիրառումների համար տե՛ս՝ Գետիկվանք (այլ կիրառումներ)Գետիկվանք, գետակ Եղեգնաձորի շրջանում, Արփայի աջակողմյան վտակ Եղեգիս գետի ակունքներից մեկը, որի ափին է գտնվում համանուն գյուղը։


== Ծանոթագրություններ ==
Վլադո Մալեսկի

Վլադո Մալեսկի (մակեդոներեն՝ Владо Малески, սեպտեմբերի 5, 1919(1919-09-05), Ստրուգա, Հյուսիսային Մակեդոնիա - սեպտեմբերի 23, 1984(1984-09-23), Ստրուգա, Հյուսիսային Մակեդոնիա), մակեդոնացի արձակագիր։
Նախնական կրթությունը ստացել է Շկոդերում (Ալբանիա), գիմնազիան ավարտել է Բիտոլայում։ Ավարտել է Բելգրադի համալսարանի իրավաբանական մասնաճյուղը։ Պատերազմի տարիներին Մալեսկին Մակեդոնյան-կոսովյան աrաջին բրիգադի շարքերում էր։ Գրել է սկսել պատերազմի տարիներին և տպագրվել է պարտիզանական թերթերում։ 1946 թվականին դարձել է Մակեդոնիայի գրողների միության անդամ։ Պատերազմից հետո զբաղվել է նաև դիվանագիտական աշխատանքով։
Լույս են տեսել «Վառ կարմիր գեորգին» (1950), «Հուզումներ» (1953) պատմվածքների գրքերը, «Այն, ինչը երկինք էր» (1953), «Մանածագործական դազգահ» (1969) վեպերը։
Մալեսկու «Ֆրոսինա» կինոսցենարով ստեղծվել է մակեդոնական առաջին կինոֆիլմը։
1978 թվականին լույս է տեսել Մալեսկու երկերի հինգհատորյակը։
Մակեդոնիայի Հանրապետության հիմնի («Այսօր Մակեդոնիայի վրա») հեղինակն է։


== Վլադո Մալեսկին հայերեն ==
Առաջին գիշերը։ Մակեդոնական պատմվածք, Ե., «Սովետական գրող», 1979, էջ 40-51։ Թարգմ.՝ Հրաչյա Թամրազյան։


== Ծանոթագրություններ ==
Աստերոիդների ցանկ (94001-94100)

Աստերոիդների ցանկ (93901-94000)  • Աստերոիդների ցանկ  • Աստերոիդների ցանկ (94101-94200)
 Աստերոիդների ցանկ (93901-94000)  • Աստերոիդների ցանկ  • Աստերոիդների ցանկ (94101-94200)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Սյունյաց վարդապետարան

Սյունյաց վարդապետարան, հայ գրերի գյուտից հետո ստեղծված դպրոց, որի վրա դրված է եղել թարգմանության ու մեկնության պարտականություն։
8-րդ դարում տեղակայված է եղել Գեղարքունիք գավառի Մաքենյաց վանքում, որը համարվում էր «Աղբյուր իմաստից՝ վարդապետարանն Սյունյաց»։ Առաջնորդը եղել է Սողոմոն Մաքենացին (կարգավորել է հայոց տոնական ժողովածուն)։ Այնուհետև Սյունյաց վարդապետարանը տեղափոխվել է իշխանանիստ Շաղատ գյուղաքաղաք։
9-րդ դարում, երբ Սյունյաց իշխանները կառուցում են Սյունիքի մետրոպոլիտության նոր կենտրոնը՝ Տաթևի վանքը, վարդապետարանը տեղափոխվում է այնտեղ։
Սյունյաց վարդապետարանում սովորել են Թեոդորոս Քռթենավորը և Ստեփանոս Սյունեցին։ Դասավանդել են անվանի քերթողներ Պետրոս Սյունեցին, Մաթոս աղան, Մովսեսը և ուրիշներ։
Սպիտակ լեդի (կոկտեյլ)

«Սպիտակ լեդի» (անգլ.՝ White lady), սաուեր կոկտեյլ, որը բաղկացած է ջինից, Կուանտրո լիկյորից կամ Տրպլը Սեկ խմիչքից։ Սաուեր տերմինը ցույց է տալիս, որ օգտագործվում է ցիտրուսային թթու հյութեր և քաղցրացնող բաղադրիչներ։ Պատրաստվում է շեյք & ստրեյն մեթոդով, ձևավորում մի կտոր կիտրոնով և մատուցում Օլդ ֆեշեն բաժակով։ Բարմենների միջազգային ասոցիացիայի (IBA) պաշտոնական կոկտեյլների կազմում է՝ «Անմոռանալիների» բաժնում (անգլ.՝ Unforgettables):


== Պատմություն ==
Խմիչքը ստեղծվել է ԱՄՆ-ում «չոր օրենքի» դարաշրջանում։ «Սպիտակ Լեդի» կոկտեյլի հեղինակությանը հավակնում Է Ֆրանսիան և ԱՄՆ-ն։ Ֆրանսիացի բարմենները կարծում են, որ կոկտեյլը ստեղծվել է Ֆրանսուա-Ադրիեն Բուալդիեի «La Dame invisible» օպերայի պատվին։ Ամերիկացի բարմենները կոկտեյլ են մատուցել դերասանուհի Էլլա Ֆիցջերալդին, որը սպիտակ զգեստով երգել է դժվարըմբռնելի լեդիի մասին  (անգլ.՝ sofisticated lady): Շատ բարեր ու բարմեններ այդ խմիչքը պատրաստում էին Եվրոպայում «չոր օրենքի» ժամանակ, քանի որ հարուստ ամերիկացիները նախընտրում էին Եվրոպա գալ՝ օրինական ալկոհոլ օգտագործելու համար։


== Բաղադրություն ==
«Սպիտակ լեդին» դասվում է որպես «կոկտեյլ ողջ օրվա համար»։ Պատրաստման եղանակը՝ շեյք & ստեյն։ Մատուցվում է օլդ ֆեշեն գավաթում, որպես խավարտ ավանդաբար մատուցում են կիտրոնի կտոր (կիտրոնի կեղև)։

ջին՝ 40 մլ
Կուանտրո լիկյոր (կամ Տրպլը Սեկ)՝ 30 մլ
կիտրոնի հյութ՝ 20 մլԲոլոր բաղադրիչնեը թափահարել շեյքերով ապա քամել կոկտեյլի կամ մարտինիի բաժակի մեջ և ձևավորել կիտրոնի մի կտորով։


== Ծանոթագրություններ ==


== Արտաքին հղումներ ==
Сайт Международной ассоциации барменов Archived 2017-03-09 at Archive.is(անգլ.)
Коктейль White lady на сайте IBA Archived 2017-03-03 at the Wayback Machine.(անգլ.)
Коктейль White lady на сайте Барменской ассоциации России
Ալագիրի շրջան

Ալագիրի շրջան (օսերեն՝ Алагиры район), շրջան Ռուսաստանի Դաշնության Հյուսիսային Օսիա հանրապետությունում։
Ստեղծվել է 1944 թվականին։ Վարչական կենտրոնը՝ Ալագիր։


== Աշխարհագրություն ==
Շրջանի տարածքի մակերեսը կազմում է 2135 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34361 մարդ։ Բնակչության խտությունը կազմում էր 16,09 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լասկի (այլ կիրառումներ)

Լասկի, կարող է վերաբերել՝

Լասկի - գյուղ Ռուսաստանի, Սմոլենսկի մարզի Դեմիդովսկի շրջանի կազմում
Լասկի - գյուղ Ուկրաինայի Ժիտոմիրի մարզի Նարոդիչի շրջանում
Հումելտալ

Հումելտալ  (գերմ.՝ Hummeltal), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 2430 մարդ (ըստ 2010 թվականի դեկտեմբերի 31-ի)։ Տարածքը կազմում է 18,40 կմ²։ Պաշտոնական կոդ՝ 09 4 72 155։
Կոմունան բաժանված է 20 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-10-21 at the Wayback Machine.
Աննա Սյուել

Աննա Սյուել (անգլ.՝ Anna Sewell,մարտի 30, 1820(1820-03-30)[…] կամ մարտի 20, 1820(1820-03-20), Great Yarmouth, Նորֆոլկ, Անգլիա, Մեծ Բրիտանիայի և Իռլանդիայի միացյալ թագավորություն - ապրիլի 25, 1878(1878-04-25), Նորիջ, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի գրող, «Սև գեղեցկություն» վեպի հեղինակ, ըստ որոշ աղբյուրների՝ համաշխարհային մանկական գրականության ամենահայտնի գործերից մեկը։


== Կենսագրություն ==
Աննա Սյուելը ծնվել է քվակերների ընտանիքում։ Նրա մայրը՝ Մերին, ով ծնունդով Ռայթից էր, ժամանակին հայտնի գրողներից է եղել։ Աննան սկզբնական կրթությունը ստացել է տնային պայմաններում, քանի որ ծնողները գումարի խնդիր են ունեցել։ 1822 թվականին Աննայի հորը պատկանող խանութի սնանկացման պատճառով նրանց ընտանիքը տեղափոխվել է Դալսթոն, Լոնդոն, իսկ 1932 թվականին՝ Լոնդոնի հյուսիս-արելքում գտնվող Սթոք Նյուվինգթոն, որտեղ էլ Էնն առաջին անգամ դպրոց է գնացել։ Նա 14 տարեկանում ոտքի ծանր վնասվածք է ստացել և մինչև կյանքի վերջ քայլել է հենակներով։ Բացի այդ, նրա առողջությունն աստիճանաբար սկսել է վատթարանալ։ Այդ իսկ պատճառով նա հաճախ օգտվել է ձիակառքից և ժամանակի ընթացքում սկսել է շատ սիրել ձիերին։ Արդյունքում, Աննայի ընտանիքն անընդհատ տեղից տեղ է տեղափոխվել. 1836 թվականին՝  Բրայթոն, 1845 թվականին՝ Լանսինգ, 1858 թվականին՝ Վիկ, 1864 թվականին՝ Բաթ և 1868 թվականի՝ Հին Քաթթոն (անգլ.՝ Old Catton):


== Ստեղծագործություն ==
Սյուելը իր միակ «Սև գեղեցկություն» վեպը սկսել է գրել 51 տարեկանում և նրա վրա աշխատել է 1871 թվականից մինչև 1876 թվականը։ 1876 թվականից սկսած՝ Սյուելն այլևս ի վիճակի չի եղել ինքնուրույն գրել, քանի որ արդեն գամված էր անկողնում։ Բայց գրելը շարունակել է մոր օգնությամբ՝ տեքստը նրան թելադրելով (դուստրը մահացել է ծնողների կենդանության օրոք)։ Սկզբում նա իր գիրքը չէր պլանավորել՝ որպես մանկական գրականության ստեղծագործություն, այլ ձգտել էր նրա օգնությամբ ձիերի հետ աշխատող մարդկանց ներարկել․

Գրքի իրավունքները վաճառվել են Լոնդոնի «Jarrolds» հրատարակչությանը, որը, Սյուելին վճարելով 40 ֆունտ, այն հրապարակել է նույն տարում։


== Մահ ==
Գրողը մահացել է 1878 թվականի ապրիլի 25-ին  հեպատիտ կամ տուբերկուլյոզ հիվանդություններից։ Նրան բախտ չի վիճակվել տեսնել իր վեպի ճանաչումն ու հռչակը։


== Հիշողություն ==
Աննա Սյուելի ծննդավայրի տունը այժմ ծառայում է որպես թանգարան և թեյի խանութ։ Հին Քաթթոնի տունը, որտեղ գրվել է «Սև գեղեցկություն» վեպը, հայտնի է որպես Աննա Սյուելի Տուն անունով։


== Պատկերասրահ ==

		
		
		
		


== Ծանոթագրություններ ==
Տիլիմլի

Տիլիմլի, Դիլիմլի, գյուղ Արևմտյան Հայաստանում, Դիարբեքիրի վիլայեթի Բալու գավառում։
Առաջին համաշխարհային պատերազմի նախօրեին ուներ մոտ 36 տուն հայ բնակիչ։ Զբաղվում էին հացահատիկի մշակությամբ, այգեգործությամբ, անասնապահությամբ, արհեստներով։
Գյուղում կար եկեղեցի՝ կից վարժարանով։
Բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։


== Ծանոթագրություններ ==
Թադևոս Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ավագյան Թադեվոս (1880, Անկարա, Անկարայի վիլայեթ, Օսմանյան կայսրություն - 1915), բժիշկ, դեղագործ։  
1906 թվականին ավարտել է Կե­սա­րի­այի բժշկական ֆակուլտետի դեղագործության բաժինը։ Դեղագործ է աշխատել։ Սպանվել է 1915 թվականին՝ մոտ 35 տարեկանում։


== Նրա մասին ==
Շահբազյան Հասմիկ և Միրզոյան Անահիտ (կազմողներ), Ցուցակ Հայոց ցեղասպանության զոհերի (1915-1923 թվականներ), Անկարայի նահանգ, Երև­ան, 2006։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամ­բուլ, 2001։


== Ծանոթագրություններ ==